Republikanci uče španjolski (20/8/03) - 2003-08-20
Cilj desetotjednog ljetnog tečaja na Capitol Hillu - približiti se građanima južnoameričkog podrijetla, najbrže rastućoj manjini u zeml
“Zašto je španjolski novi omiljeni jezik politike?” - naslov je članka u današnjem . Zato jer se pridobijanje hispaničkih glasova smatra ključnim za dugoročni opstanak Republikanske stranke. Neki republikanski kongresmeni i senatori iskoristili su ljetne praznike da bi se posvetili najnovijem političkom zadatku – učenju španjolskog jezika. Hispanici su, naime, najbrže rastuća manjina u Sjedinjenim Državama, a većina njihovih glasova još uvijek odlazi demokratima. Kako bi učinili nešto po tom pitanju republikanci su na Capitol Hillu organizirali desetotjedni tečaj španjolskog. No dnevnik iz Bostona upozorava da poznavanje španjolskog republikancima vjerojatno neće biti dostatno. Ova stranka mora promjeniti svoju politiku, koja još uvijek prilično odbijaju glasače južnoameričkog podrijetla. Učenje jezika samo je prvi korak u novom smjeru - piše . Sljedeća tema vodi nas do zapadne američke obale gdje je primjećen povratak lososa u to područje. Današnji piše da ovoliko mnogo lososa nije viđeno u proteklih 40 godina. Po prvi put od 1965. godine indijanskim plemenima duž rijeke Columbia dopušten je lov mrežama na losose i njegova prodaja. No, kako to obično biva, čak i velik broj lososa može biti političko pitanje. Bijela kuća, naime, tvrdi da je masovan povratak lososa - rezultat vladine politike, odnosno, uspješne zaštite ove ribe od smrtonosnog učinka hidro-energetskih brana i općeg gubitka životnog prostora. Kritičari, međutim, kažu da se veći broja lososa može prije pripisati spletu sretnih okolnosti nego mjerama koje poduzima vlada. Oni pri tom ukazuju na podatak da je ugrožena vrsta – divlji losos – još uvijek daleko ispod razine samoodržanja.